b'\n_START_ARTICLE_\nPaavalin kirje aleksandrialaisille\n_START_PARAGRAPH_\nAleksandrialaiskirje eli kirje aleksandrialaisille on apostoli Paavalin kirjoittamaksi v\xc3\xa4itetty kirje. Ainut maininta kyseisest\xc3\xa4 kirjeest\xc3\xa4 on Muratorin kaanonin (eli Muratorin katkelman) maininta. Muratorin kaanonin mukaan Aleksandrialaiskirjett\xc3\xa4 ei tule pit\xc3\xa4\xc3\xa4 aitona, kaanoniin kuuluvana Paavalin kirjeen\xc3\xa4, vaan kyseess\xc3\xa4 on Paavalin nimiin pantu sepustus, jonka tarkoituksena on edist\xc3\xa4\xc3\xa4 Markionin harhaoppia._NEWLINE_Aleksandrialaiskirjeen sis\xc3\xa4ll\xc3\xb6st\xc3\xa4 ei Muratorin kaanon mainitse mit\xc3\xa4\xc3\xa4n, eik\xc3\xa4 siit\xc3\xa4 tiedet\xc3\xa4 mit\xc3\xa4\xc3\xa4n muistakaan l\xc3\xa4hteist\xc3\xa4. Ei ole edes selv\xc3\xa4\xc3\xa4, onko Muratorin katkelmassa mainittua kirjett\xc3\xa4 koskaan ollut edes olemassa.'